
_START_ARTICLE_
Vasaløbet
_START_PARAGRAPH_
Vasaløbet  er et svensk langrendsløb, der finder sted hvert år den første søndag i marts. Løbet starter i Sälen og slutter i Mora, og er 90 km langt._NEWLINE_Løbet er opkaldt efter Kong Gustav Vasa, som i 1521 flygtede fra den danske kong Christian 2.. _NEWLINE_Løbet blev afholdt første gang i 1922._NEWLINE_Vinderen i 2010, 2011 og 2012 Jörgen Brink.
_START_SECTION_
Vasaløbets historie
_START_PARAGRAPH_
Vasaløbet blev arrangeret første gang i 1922, og holdes som minde om Gustav Vasas flugt i januar 1521. _NEWLINE_Den 19. marts 1922 blev det første Vasaløb afholdt. Der var 119 tilmeldte, som klokken 06:04 startede fra Olnispagården i Sälen. 117 gennemførte løbet. Vinderen af det første løb var, Ernst Alm fra IFK Norsjö i tiden 7:32:49. Han er den yngste vinder af Vasaløbet._NEWLINE_Vasaløbet har siden 1961 startet i Brega. _NEWLINE_Den første kvinde som deltog i Vasaløbet var Margit Nordin, i 1923 gennemførte hun løbet i tiden 10:09,42. Året efter blev kvinder nægtede start i løbet. Dette forbud blev ophævet i 1981, da en kvinde, der var udklædt som mand, i 1978 havde gennemført løbet og blev interviewet efter løbet._NEWLINE_Vasaløbet er blevet aflyst 3 gange (1923, 1935 og 1990) pga. mangel på sne._NEWLINE_Vasaløbet har gennem tiderne tiltrukket flere kendte personligheder._NEWLINE_Den svenske konge gennemførte løbet i 1977, 1987 og 1997 med 7:15 som bedste tid._NEWLINE_Hans søn Prins Carl Philip fik i 2004 tiden 6:21._NEWLINE_I 2012 deltog Kronprins Frederik og fik tiden 6:36:32._NEWLINE_Dette år deltog Pippa Middleton også._NEWLINE_Året efter deltog Kronprins Frederik også og fik omtrent samme tid, men dog en bedre placering som 4136 ud af 14381 deltagere._NEWLINE_Den stockholmske lenspolitimester Hans Holmér var i 1986 på vej til at sit 18. Vasaløb da han hørte om mordet på Olof Palme.